stanford-oval/wikipedia huggingface dataset:
קורטיזנה
המניעים לעיסוק > למטרות חברתיות או פוליטיות

קורטיזנות שמעמדן הכלכלי היה מלכתחילה יציב בחרו לרוב בעיסוק זה על-מנת לקדם אינטרסים חברתיים עבור עצמן או בעליהן החוקיים וזכו לרוב ליחס של שוות מצד הלקוח. בהסדר מעין זה שררו בדרך-כלל יחסים של אמון וכבוד בין הקורטיזנה לאדונה וכל אחד מהם ידע לתת מקום לחיי הנישואין הרשמיים של זולתו כדי לא ליצור חיכוכים מיותרים.
יחסים מעין אלה היו לרוב קצרי טווח ובאו אל קיצם כאשר השיגה הקורטיזנה או בעלה החוקי את המטרה הנכספת או משבחר הלקוח להסתייע בשירותיה של קורטיזנה אחרת. במקרים אלו, הייתה הקורטיזנה מקבלת מעין 'מענק פיטורין' וזאת ברוח ההסדר בין הצדדים שאופיו היה עסקי כמעט לחלוטין. כמו כן, ידע הלקוח ברוב המקרים מה מטרותיה המפורשות של הקורטיזנה וניסה לקדם אותן על-מנת ששני הצדדים יצאו מהעסקה נשכרים.
רומן מעין זה היה לרוב בטוח עבור כל הנוגעים בדבר, מאחר שדבר ההסדר היה גלוי וידוע לבני הזוג החוקיים של הקורטיזנה ואדונה ומאחר שהקורטיזנה לא הייתה תלויה לחלוטין בלקוח ועצמאותה נשמרה. מבחינה חברתית, קשרים מהסוג הנ"ל היו נפוצים במהלך המאות ה-17, ה-18 וה-19, ואפילו בתחילתה של המאה ה-20 והיו נהוגים בקרב בני המעמדות הגבוהים.
קורטיזנות בספרות

אחת מהקורטיזנות המפורסמות הייתה מארי דופלסי (Duplessis), עליה כתב אלכסנדר דיומא הבן את הרומן המפורסם הגברת עם הקמליות, שעובד גם למחזה, בשניהם הקורטיזנה היא מרגריט גוטייה (Gautier), ההופכת במהלך הסיפור לדמות טרגית, עד למותה משחפת. עלילת הסיפור הפכה גם לאופרה לה טרוויאטה שהלחין ורדי ולסרט הקולנוע "קאמיל" בכיכובה של גרטה גרבו (1936). בספר "המיילדת מוונציה" המספר על מיילדת בתקופה של המאה ה-16, מוצג עיסוקה של ג'סיקה, אחותה של הדמות הראשית חנה המיילדת, כקורטיזנה. יצוג נוסף בספרות הוא של הקורטיזנה סאטין בסרט מולן רוז'. כמו כן, בסיפורו של א.ת.א. הופמן, "סיפור המראה האבודה", העלילה מגוללת את קורותיו של ארסמוס המתאהב בקורטיזנה ג'ולייטה אשר באורח קסם גונבת את השתקפותו במראה. על סיפור זה ועוד ביסס המלחין ז'אק אופנבך את האופרה "סיפורי הופמן".
ראו גם

הטאירה
אויראן
לקריאה נוספת

סוזן גריפין, סיפורן של הקורטיזנות, הוצאת מטר, 2003
הערות שוליים

1 2  A brief history of the Courtesan (icqurimage.com, 2005)
| --- | --- |
בקרת זהויות :  NLI: 987007531274205171  PLWABN: 9810538350205606  GND: 4140156-6  LCCN: sh85033561  LNB: 000215175
קריוספירה

מפה של האזורים מכוסי הקרח על כדור הארץ.
קריוספירה (באנגלית: Cryosphere; מיוונית עתיקה "kryos" =כפור/קרח, "sphaira" = כדור) הוא מונח קיבוצי לכל חלקי פני כדור הארץ המכוסים במים במצב מוצק. זה כולל קרחונים ימיים, אגמים קפואים, נהרות קפואים, קרחונים יבשתיים, משטחי קרח (כמו באנטארקטיקה), כיפות קרח, אדמה קפואה ומשטחי שלג. לפי ההערכות אזורי קרח ושלג מהווים 10% מפני כדור הארץ מכוסים בקרח ושלג, אם כי ההתחממות הגלובלית עלולה לגרום להמסה המונית שלהם. אלו האזורים הקרים ביותר על פני האדמה ובהם מצויים מעט בעלי חיים וצמחים עמידים לקור. אזורים אלה משמשים כסופגי קרינת שמש אך המסתם מהווה סכנה עקב עליית גובה פני הים והתחממות מואצת.
אזורי הקוטב והאזורים התת-ארקטיים כוללים את מרבית שטחי הקרח המוצק על האדמה, אם כי בכמות פחותה יותר ישנם כיפות שלג על מרומי הרים גבוהים מאוד (כמו ההימלאיה והאנדים) וכן את הקרחונים הימיים של האוקיינוס הצפוני והאוקיינוס הדרומי.
מרבית הקרחונים היום קיימים רק החל משנים ספורות והם מפשירים ונוזלים כמים באביב, כשרק האזור הארקטי והאזור האנטארקטי ישנם קרחונים בני 10 עד 100,000 שנה, שהחלו בעידן הקרח האחרון, אשר כיסה את פני הארץ של אמריקה ואירואסיה. העתיקים מכל הקרחונים מצויים במזרח אנטארקטיקה וגילם בערך כמיליון שנה.
קים הוגן

| --- | --- |
אין תמונה חופשית
 לידה:  24 בספטמבר 1958 (בן 66) אוסלו, נורווגיה 
 מדינה:  נורווגיה נורווגיה
 בן או בת זוג:  נדיה הסנאווי 
 מספר צאצאים:  3 
 פרסים והוקרה:  Per Aabel Honor Award (2004) 
 פרופיל ב-IMDb
 
קים הוגן (בנורווגית: Kim Haugen; נולד ב-24 בספטמבר 1958) הוא שחקן נורווגי.
ביוגרפיה

הוגן נולד באוסלו כבנם של זוג השחקנים פר תיאודור האוגן וסיסל סלג.
ב-1982 ביצע את הופעתו הראשונה בתיאטרון ב-"Den Nationale Scene" (אנ'), תיאטרון בברגן, ב-1985 החל לשחק בתיאטרון הלאומי של נורווגיה (אנ').
הוא שיחק במספר סדרות של NRK, ארגון השידור הציבור הנורווגי. ב-1986 שיחק בסרט הטלוויזיה "En måned på landet" המבוסס על מחזה מאת איוואן טורגנייב.
ב-1990 שיחק בסרט "Herman" (אנ') שהיה הנציג הנורווגי לפרס אוסקר לסרט הזר הטוב ביותר, בשנה זו גם שיחק את הצייר כריסטיאן סקרדסוויג בסרט השוודי "Jag skall bli Sveriges Rembrandt eller dö!".
ב-1992 ביצע את תפקיד המלט בתיאטרון "Oslo Nye Teater" (אנ').
ב-1999 ביצע תפקיד קטן בסרט המבוסס על הספר עולמה של סופי. ב-2012 שיחק בסרט "אל תוך הלבן" העוסק בנורווגיה בזמן מלחמת העולם השנייה.
כמדבב ביצע את דמותו של הכלב פונגו בדיבוב הנורווגי של "על כלבים וגנבים", את המספר ב"סוד הממלכה הקסומה" ואת אוטיס בסרט "מכוניות 2".
חיים אישיים

הוגן נשוי למגישת הטלוויזיה נדיה הסאנאוי והם הורים שלושה ילדים.
הערות שוליים

↑  Kim Haugen, Scandinavian Voice-Over Wiki (באנגלית)
| --- | --- |
בקרת זהויות :  BIBSYS: 98011890  VIAF: 224052734   WorldCat (עם VIAF): 224052734
קורט פון טיפלסקירך

| --- | --- |

גנרל קורט פון טיפלסקירך
 לידה:  9 באוקטובר 1891 ברלין, האימפריה הגרמנית האימפריה הגרמנית
 פטירה:  9 במאי 1957  (בגיל 65) לינבורג, גרמניה המערבית גרמניה המערבית
 מקום קבורה:  Zentralfriedhof Lüneburg 
 מדינה:  הרייך הגרמני, גרמניה 
 השתייכות:  האימפריה הגרמנית האימפריה הגרמנית   רפובליקת ויימאר רפובליקת ויימאר   גרמניה הנאצית גרמניה הנאצית
 תקופת הפעילות:  1910–1945 (כ־35 שנים)
 דרגה:   גנרל חיל הרגלים (וורמאכט)
 תפקידים בשירות
 מפקד הדיוויזיה ה-30   מפקד הקורפוס ה-12   מפקד הקורפוס ה-2   מפקד הארמייה הראשונה   מפקד הארמייה הרביעית   מפקד הארמייה ה-14   מפקד הארמייה ה-21   מפקד קבוצת ארמיות ויסלה
 פעולות ומבצעים
 מלחמת העולם הראשונה   מלחמת העולם השנייה
 עיטורים
   צלב האבירים של צלב הברזל עם עלי אלון   צלב הברזל דרגה ראשונה   צלב הברזל דרגה שנייה   צלב הכבוד
 
גנרל קורט פון טיפלסקירך (בגרמנית: Kurt von Tippelskirch;‏ 9 באוקטובר 1891 – 9 במאי 1957) היה מפקד בכיר בוורמאכט שפיקד על כוחות במלחמת העולם השנייה.
ביוגרפיה > קריירה מוקדמת

פון טיפלסקירך נולד ב-9 באוקטובר 1891 בברלין, שהשתייכה לאימפריה הגרמנית, למשפחת אצולה פרוסית. בשנת 1910 התגייס לצבא הגרמני הקיסרי, והצטרף לרגימנט הגרנדירים של המשמר ה-3 (המלכה אליזבת). במלחמת העולם הראשונה לחם בחזית המערבית, ובספטמבר נפל בשבי הצרפתי. לאחר שחרורו מהשבי בסיום המלחמה, הועלה פון טיפלסקירך ב-3 בספטמבר 1919 לדרגת האופטמן. על פעולותיו בקרבות קיבל את עיטורי צלב הברזל דרגה ראשונה ושנייה, וצלב הכבוד של מלחמת העולם 1914/1918.
לאחר המלחמה הצטרף פון טיפלסקירך לרייכסווהר, ומילא בו תפקידי פיקוד ומטה. באביב 1920 מונה פון טיפלסקירך למפקד פלוגה 4 ברגימנט הרגלים ה-9 (הפרוסי), וב-1 באפריל 1924 מונה לקצין מטה במשרד המלחמה. ב-1 באוקטובר 1926 הועבר לרגימנט הפרשים ה-14, וב-1 באפריל 1927 מונה לקצין מטה בדיוויזיה ה-3 של הרייכסווהר. ב-1 בפברואר 1930 הועלה לדרגת מיור, ומונה שוב לקצין מטה במשרד המלחמה. ב-1 בפברואר 1933 הועלה לדרגת אוברסט לוטננט, וב-1 באוקטובר 1933 מונה למפקד הגדוד ה-3 ברגימנט ה-5 (הפרוסי). ב-1 במרץ 1935 הועלה לדרגת אוברסט, וב-15 באוקטובר 1935 מונה למפקד רגימנט הרגלים ה-27. ב-6 באוקטובר 1936 מונה פון טיפלסקירך לראש המחלקה במשרד המלחמה, ובשנת 1938 מונה לראש המחלקה בOKH. ב-1 באפריל 1938 הועלה לדרגת גנרל מיור, וב-10 בנובמבר 1938 מונה לקצין האפסנאות הראשי בOKH.
ביוגרפיה > מלחמת העולם השנייה

עם פרוץ המלחמה היה פון טיפלסקירך קצין האפסנאות הראשי ב-OKH, וב-1 ביוני 1940 הועלה לדרגת גנרל לוטננט. ב-1 בינואר 1941 מונה למפקד הדיוויזיה ה-30, ופיקד עליה במהלך מבצע ברברוסה כחלק מהקורפוס ה-10 במסגרת הארמייה ה-16, וב-22 בנובמבר 1941 קיבל על פעולותיו את צלב האבירים של צלב הברזל. ב-27 באוגוסט 1942 הועלה פון טיפלסקירך לדרגת גנרל חיל הרגלים, ומונה לקצין קישור בארמייה האיטלקית השמינית. ב-18 בפברואר 1943 מונה פון טיפלסקירך למפקד הקורפוס ה-12 שהיה חלק מהארמייה הרביעית במסגרת קבוצת ארמיות מרכז, וב-5 במאי 1944 מונה בנוסף כמפקד זמני של הקורפוס ה-2, שהיה חלק מהארמייה ה-16 במסגרת קבוצת ארמיות צפון. ב-5 ביוני 1944 מונה למפקד הארמייה הרביעית שהייתה חלק מקבוצת ארמיות מרכז. ב-22 ביוני 1944 פתחו הרוסים במבצע בגרטיון על כוחות קבוצת ארמיות מרכז הגרמנית, ועל הארמייה הרביעית בראשות פון טיפלסקירך הוטל להגן על אזור מוגילב. עקב התפוררות הארמייה ביקש פון טיפלסקירך אישור נסיגה, אך האישור ניתן מאוחר מידי, ורוב כוחות הארמייה נלכדו באזור מינסק, ונלקחו בשבי הרוסי. ב-18 ביולי 1944 נפצע פון טיפלסקירך בהתרסקות מטוס, ופרש מתפקידו. לאחר החלמתו ב-31 באוקטובר 1944 מונה למפקד הארמייה הראשונה בחזית המערבית, וב-12 בדצמבר מונה למפקד הארמייה ה-14 בחזית האיטלקית. ב-27 באפריל 1945 מונה פון טיפלסקירך למפקד הארמייה ה-21 שלחמה בברנדנבורג ובמקלנבורג, וב-29 באפריל מונה למפקד קבוצת ארמיות ויסלה. פון טיפלסקירך לקח את התפקיד בחוסר רצון, והחל במשא ומתן עם כוחות בעלות הברית, וב-2 במאי 1945 נכנע בראש חייליו לכוחות האמריקניים.
ביוגרפיה > לאחר המלחמה

פון טיפלסקירך שוחרר מהשבי בינואר 1948. לאחר שחרורו כתב כמה ספרים על מלחמת העולם השנייה, וב-9 במאי 1957 מת בלינבורג באופן פתאומי, והוא בן 65 שנים.
הערות שוליים

↑  פון טיפלסקירך הצליח להימלט, ועל הארמייה פיקד בפועל גנרל וינצנץ מילר מפקד הקורפוס ה-12.
| --- | --- |
בקרת זהויות :  NLI: 987007290149305171  BnF: cb16671312j (data)  GND: 124988512  ISNI: 0000 0001 1062 8326  LCCN: nr95043237  NKC: uk20181017196  NLG: 156438  NTA: 295015152  SNAC: w6pp1jx1  SUDOC: 106466941  VIAF: 52637046   WorldCat (עם VIAF): 52637046
קירוב בורן-אופנהיימר

קירוב בורן-אופנהיימר הוא קירוב חשוב המשמש לצורך פתרון משוואת שרדינגר עבור מולקולות.
הקירוב נקרא על שם מקס בורן ורוברט אופנהיימר שהציגו אותו במאמר שפורסם בשנת 1927 תחת הכותרת Zur Quantentheorie der Molekeln (על התורה הקוונטית של מולקולות) בכתב העת Annalen der Physik.
בבסיס הקירוב ההנחה כי בשל מסתו הגבוהה של גרעין האטום יחסית לאלקטרון, ניתן להפריד את המילטוניאן האנרגיה של האלקטרון מהמילטוניאן האנרגיה הקינטית של הגרעין.
כאשר:
כאשר ניתן לפתור תחילה את המשוואה האלקטרונית בנפרד:
ורק לאחר מכן לפתור את המשוואה גם עבור הגרעינים:
לקבלת הפתרון המלא של המשוואה.
קלים שיפנקו

| --- | --- |

 לידה:  16 ביוני 1983 (בן 41) ברית המועצות מוסקבה, רוסיה הסובייטית, ברית המועצות
 מדינה:  רוסיה 
 תקופת הפעילות:  מ-2006
 עיסוק:  תסריטאי, מפיק ובמאי קולנוע
 יצירות בולטות:  טקסט, סאליוט-7, מעושר לאושר (בימוי)
 בן או בת זוג:  קסניה בוראבסקאיה  Sofya Karpynina 
 פרסים והוקרה:  2 פרס נשר הזהב 1 פרס APKiT
 פרופיל ב-IMDb
 
קְלים אלכסייביץ' שיפֶּנְקוֹ (ברוסית: Клим Алексе́евич Шипе́нко; נולד ב-16 ביוני 1983, מוסקבה, ברית המועצות הוא במאי קולנוע, תסריטאי, מפיק ושחקן רוסי. הוא זכה פעמיים בפרס נשר הזהב בקטגוריית הסרטים העלילתיים הטובים ביותר (על סאליוט-7 בשנת 2018 וטקסט בשנת 2020). הוא אחד מבמאי הקולנוע הרווחים ביותר ברוסיה ובחבר המדינות לאחר שסרטו מעושר לאושר הכניס יותר מ-3 מיליארד רובלים והוא הסרט הרווחי ביותר בתולדות הקולנוע הרוסי.
הוא הבמאי הראשון בעולם שטס לחלל ושהה בתחנת החלל הבינלאומית 12 ימין לצורך צילומי סרטו "האתגר".
ביוגרפיה

נולד ב-16 ביוני 1983 במוסקבה. אביו הוא השחקן, הבמאי והמחזאי אלכסיי שיפנקו.
בגיל 16 עבר ללוס אנג'לס. בשנת 2002 הוא למד באוניברסיטת קליפורניה בנורתרידג' (המחלקה להפקת סרטים). הוא צילם את סרטו הראשון כצלם במסגרת לימודי האוניברסיטה ולמד בסדנת השחקנים המקצועיים בסאל דנו. בשנת 2004 חזר למוסקבה. במשך תקופה קצרה עבד ב"ערוץ הראשון" בטלוויזיה הרוסית, היה במאי תוכנית הרכב "פודורוז'ניק". בשנת 2006 החל לביים סרטי קולנוע ועד מהרה הפך לאחד הבמאים המוצלחים ברוסיה.
בשנת 2020 הוכרז על שיתוף הפעולה בינו לבין חברת Yellow, Black and White Group ותאגיד החלל רוסקוסמוס לבימוי והפקת סרט קולנוע בחלל, כשחלק מהצילומים בוצעו מחוץ לאטמוספירה של כדור הארץ והוא הסרט הרוסי הראשון שמצולם בחלל. הסרט זכה לשם "האתגר". מנכ"ל תאגיד החלל, דמיטרי רוגוזין, משמש כמפיק. הצילומים נערכים בתחנת החלל הבינלאומית, כאשר השחקנית הראשית טסה עם שיפנקו לטיסת חלל באוקטובר 2021 על גבי החללית סויוז MS.
חיים אישיים

היה נשוי פעמיים. אשתו הראשונה הייתה השחקנית קסניה בוראווסקאיה. יש לו בן ממנה בשם דילן (2008). האישה השנייה היא השחקנית והבמאית סוניה קרפונינה, ממנה יש לו בת בשם קלמנטין.
פילמוגרפיה

"בלתי נסלח" (2006) - סרט באורך מלא הראשון של שיפנקו
"מי אני?" (2010) - סרט דרמה בלשי שהופק בשיתוף פעולה עם טימור ויינשטיין
"הכל פשוט" (2012) - סרט דרמה על מערכות יחסים מרוחקות
"לאהוב לא לאהוב" (2014) - קומדיה רומנטית בכיכובם של מקסים מאטבייב, סבטלנה חודצ'נקובה, ליובוב אקסיונובה ויורי קולוקולניקוב
"ווידוי החנון" (2014) - סרט דרמה
"סאליוט 7" (2017) - סרט חלל רוסי עטור שבחים, עיבוד של אירועי סאליוט 7 בכיכובם של ולדימיר ודוביצ'נקוב, פאבל דרביאנקו, אלכסנדר סמוילנקו
"טקסט" (2019) - סרט מותחן פסיכולוגי עם אלכסנדר פטרוב ואיוואן יאנקובסקי
"מעושר לאושר" (2019) - סרט קומדיה, שובר קופות בכיכובם של מילוש ביקוביץ', אלכסנדרה בורטיץ' ואלכסנדר סמוילנקו. הסרט הרווחי ביותר בתולדות הקולנוע הרוסי
"מלחמת המשפחות" (2019) - סדרת טלוויזיה קומית
"האתגר" (2023) - סרט דרמת חלל שצולם בתחנת החלל הבינלאומית
"מעושר לאושר 2" (2024) - סרט קומדיה. סרט המשך לסרט מעושר לאושר.
"דצמבר" (2024) - סרט בתמיכת קרן הקולנוע הרוסי אודות חייו של סרגיי יסנין.
פרסים ומועמדויות

2018 - פרס נשר הזהב לסרט העלילתי הטוב ביותר (הסרט סאליוט-7)
2018 - מועמדות לפרס התאחדות מפיקי הקולנוע והטלוויזיה עבור "הסרט העלילתי הטוב ביותר" ("סאליוט-7")
2018 - מועמד לפרס ניקה לסרט העלילתי הטוב ביותר (סרט סאליוט -7)
2019 - פרס מגזין "אירוע השנה" של "Kinoreporter": הפרס הראשי "פרויקט השנה" לסרט הטוב ביותר (הסרט "טקסט")
2020 - פרס נשר הזהב לסרט העלילתי הטוב ביותר (טקסט)
2020 - מועמד לפרס התאחדות מפיקי הקולנוע והטלוויזיה עבור "הסרט העלילתי הטוב ביותר" (הסרט "מעושר לאושר")
2020 - פרס התאחדות מפיקי הקולנוע והטלוויזיה על הסרט "הסרט העלילתי הטוב ביותר" (הסרט "טקסט")
הערות שוליים

↑  Премию «Золотой орел» за лучший фильм года получила картина «Салют-7» // РБК
↑  "Клим Шипенко". russia.tv (ברוסית). נבדק ב-2019-11-03.
↑  "Биография Клима Шипенко на сайте телеканала «Россия-К»". tvkultura.ru (ברוסית). נבדק ב-2019-11-03.
↑  "Клим Шипенко: фото, биография, фильмография, новости". Вокруг ТВ (ברוסית). נבדק ב-2019-11-03.
1 2  Где и как учат режиссёров // Радио Свобода
↑  Соня Карпунина и Клим Шипенко // Ok!
↑  Клим Шипенко и Софья Карпунина: вместо того, чтобы соперничать, молодые режиссёры… влюбились друг в друга // Аргументы и Факты
↑  "«Кто я?»: Интервью с Климом Шипенко". КиноПоиск. 2010-11-16.
1 2  Клим Шипенко снимет первый игровой фильм в космосе // קלים שיפנקו יצלם סרט עלילתי בחלל
↑  Ксения Буравская: «После развода я закрылась в себе» // Sb.by
↑  Клим Шипенко и Соня Карпунина: сами себе режиссёры // Ok!
↑  אתר הסרט
↑  «Это кино про беззаконие»: разговор с режиссером фильма «Текст» Климом Шипенко
↑  «Аритмия» и «Движение вверх» номинированы на премию Ассоциации продюсеров // Известия
↑  Андрей Кончаловский за фильм «Грех» получил награду «Мастер-класс года»
↑  Продюсеры признали «Текст» лучшим фильмом года // Regnum
| --- | --- |
בקרת זהויות :  BNE: XX5809887  BnF: cb17781594s (data)  GND: 1162982950  ISNI: 0000 0004 4753 9679  LCCN: no2015044773  NLK: KAC2018P3031  SUDOC: 225812509  VIAF: 315193720   WorldCat (עם VIAF): 315193720
קפה רובוסטה

| קפה רובוסטה |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: צומח
מערכה:: צמחים וסקולריים
סדרה:: גנציינאים
משפחה:: פואתיים
סוג:: קפה
מין:: קפה רובוסטה
שם מדעי
 Coffea canephora ‏פרוהנר, 1897

קפה רובוסטה (שם מדעי: Coffea canephora) הוא מין בסוג קפה שמקורו ממערב אפריקה. את קפה הרובוסטה מגדלים בעיקר באפריקה ובברזיל בגבהים שבין 200 ל-800 מטרים (שם הוא נקרא לעיתים "קונילון"), וכן בדרום מזרח אסיה במקומות אליהם הביאו הצרפתים את הצמח בסוף המאה ה-19. במהלך שנות ה-2000 הייצור בווייטנאם, המייצרת רק את קפה רובוסטה, עקף את הייצור בברזיל, הודו ואינדונזיה. בכך הפכה וייטנאם ליצואנית הגדולה ביותר בעולם של זן זה. כשליש מן הקפה המיוצר בעולם הוא מסוג רובוסטה.
צורת הפולים היא קמורה ועגולה, וצבעם ירוק בהיר. ברובוסטה כמות קפאין גבוהה - בין 2 ל-4.5 אחוזים, והוא סביל לתנאי חליטה לא אופטימליים.
המין קפה רובוסטה נחשב למין פחות איכותי לייצור משקה הקפה מאשר המין קפה ערביקה, והוא זול יותר ממנו. הרובוסטה ניחן במרירות ובקרמה עבה, והוא שטוח בדרך כלל בטעמו, מריר, פשוט, ומשמש לרוב לחיזוק תערובות קפה ולהגברת הקרמה באספרסו.
ראו גם

קפה ערביקה
הערות שוליים

↑  קפה רובוסטה באתר הרשימה האדומה של IUCN
| --- | --- |
בקרת זהויות :  NLI: 987012575187405171  GND: 4343220-7  LCCN: sh2021006939 
ערך זה הוא קצרמרבנושא בוטניקה. אתם מוזמנים לתרום לוויקיפדיה ו.
קריוס

| --- | --- |
 תרבות:  דת יוון העתיקה 
 אב:  אורנוס 
 אם:  גאיה 
 בן או בת זוג:  אוריביה 
 צאצאים:  פאלאס, אסטראוס, פרסס 
 
במיתולוגיה היוונית, קריוס (ביוונית עתיקה: Κρεῖος או Κριός) היה אחד הטיטאנים הרשומים ברשימת הטיטאנים המיתולוגיים של הסיודוס, התאוגוניה. בנם של גאיה ואורנוס. בנוסף הוא גם היה הטיטאן שהיה אביהם של ארבע רוחות השמים, עם אאוס אלת השחר.
| שנים עשר הטיטאנים במיתולוגיה היוונית |
| --- | --- | --- |
| טיטאנים | אוקיינוס וטתיס • היפריון ותיאה • קויוס ופויבה • קרונוס וריאה • מנמוסינה • תמיס • קריוס • יאפטוס |  |
| בניו של יאפטוס | אטלס • פרומתאוס • אפימתאוס • מנויטיוס |  |
ערך זה הוא קצרמרבנושא מיתולוגיה. אתם מוזמנים לתרום לוויקיפדיה ו.
קומבה (קמרון)

| --- | --- |

 מדינה:  קמרון קמרון
 אזור:  אזור דרום-מערב
 גובה:  240 מטרים
 אוכלוסייה:  ‏
  ‑ בעיר:  144,268 (2005)
 קואורדינטות:  4°38′00″N 9°27′00″E﻿ / ﻿4.6333333333333°N 9.45°E﻿ / 4.6333333333333; 9.45 
 אזור זמן:  UTC +1
  מפת מיקום  מפה מפורטת   (למפת קמרון מוגדלת) יאונדה דואלה מרואה גארואה ברטואה במנדה נגאונדרה ניגריה ניז'ר צ'אד הרפובליקה המרכז אפריקאית  קונגו גבון גינאה המשוונית  מפרץ גינאה קומבה(למפת קמרון רגילה) יאונדה דואלה מרואה גארואה ברטואה במנדה נגאונדרה ניגריה ניז'ר צ'אד הרפובליקה המרכז אפריקאית  קונגו גבון גינאה המשוונית  מפרץ גינאה קומבה(למפת אזור דרום-מערב רגילה) בואאה מונדמבה מאמפה פונטם צפון-מערב המערב החוף ניגריהקומבה(למפת אזור דרום-מערב מוגדלת) בואאה מונדמבה מאמפה פונטם צפון-מערב המערב החוף ניגריהקומבה  he tabBackground:;tabBorder:#aaa;defaultTab:0;
 
קומבה (בצרפתית: Kumba) היא עיירה בקמרון שנמצאת באזור דרום-מערב.
גאוגרפיה

קומבה נמצאת כ-49 קילומטרים מבואאה, בירת האזור וכ-231 קילומטרים מיאונדה, בירת קמרון.
אקלים

הטמפרטורה הממוצעת היא 21 מעלות צלזיוס. החודש הכי חם הוא פברואר (23 מעלות צלזיוס). החודש הכי קר הוא יולי (18 מעלות צלזיוס). כמות המשקעים הממוצעת היא 2,708 מילימטרים בשנה. חודש ספטמבר הוא החודש שיש בו הכי הרבה גשם (428 מ"מ גשם), וחודש ינואר הוא החודש שיש בו הכי פחות גשם (20 מ"מ גשם).
כלכלה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
תחבורה

העיירה ממוקמת ליד הכבישים הלאומיים N8 ו-N16.
ערים תאומות

ארצות הברית לה קרוס, ויסקונסין, ארצות הברית
הערות שוליים

↑  Cameroon: Regions, Major Cities & Towns - Population Statistics in Maps and Charts, citypopulation.info
↑  Kumba, Mapcarta (באנגלית)
1 2  Kumba, Kumba (ב־)
↑  "NASA Earth Observations Data Set Index". NASA. נבדק ב-30 בינואר 2016. {{cite web}}:  (עזרה)
↑  "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}:  (עזרה)
| --- | --- |
בקרת זהויות :  NLI: 987007548171705171  BnF: cb16775860x (data)  GND: 5081795-4  LCCN: n81012314  VIAF: 139560308   WorldCat (עם VIAF): 139560308 
ערך זה הוא קצרמרבנושא יישובים בקמרון. אתם מוזמנים לתרום לוויקיפדיה ו.
קרועים

| --- | --- |

 סוגה:  קומדיית מצבים
 יוצרים:  דיימון ביסליי איאן מוריס
 כותבים:  דיימון ביסליי איאן מוריס
 בימוי:  גורדון אנדרסון בן פלמר דיימון ביסלי איאן מוריס
 שחקנים:  סיימון בירד ג'ו תומאס ג'יימס באקלי בלייק האריסון
 ארץ מקור:  הממלכה המאוחדת
 שפות:  אנגלית
 מספר עונות:  3
 מספר פרקים:  18
 הפקה
 מפיק:  כריסטופר יאנג
 חברת הפקה:  בי ווארק הפקות
 הפצה:  נטפליקס 
 אתר צילומים:  מערב לונדון
 אורך פרק:  25 דקות
 שידור
 רשת שידור:  E4
 רשת שידור בישראל:  Yes, HOT VOD
 פורמט (תמונה):  16:9
 תקופת שידור מקורית:  1 במאי 2008 – 18 באוקטובר 2010
 קישורים חיצוניים
 the inbetweeners
 דף התוכנית ב-IMDb
 
קרועים (באנגלית: The Inbetweeners) היא קומדיית מצבים בריטית ששודרה במשך שלוש עונות החל מ-2008 בערוץ הטלוויזיה הבריטי E4 ונכתבה בידי דיימון ביסלי ואיאן מוריס. הסדרה מציגה את חייו של ויל מק'נזי, נער מהפרברים באנגליה ושלושת חבריו.

בישראל, 2 העונות הראשונות שודרו בערוץ Yes Next, וב-2012 עלו כל 3 העונות ל-VOD של HOT.
בעקבות הצלחת הסדרה ברחבי הממלכה המאוחדת הופק גם סרט המבוסס על הסדרה.
גרסה אמריקאית לסדרה שודרה ב-2012 בערוץ MTV, אך בוטלה לאחר עונה אחת בלבד.
שחקנים ראשיים

ויל מק'נזי – סיימון בירד
סיימון קופר – ג'ו תומאס
ניל סת'רלנד – בלייק האריסון
ג'יי קארטוויט – ג'יימס באקלי
קרלי דאמאטו – קמילי האד
מר גילברט – גרג דייוויס
מארק דונובן – הנרי לויד יוז
שארלוט הינצ'קליף – אמילי אטאק
פמלה קופר – רובין ויבר
קווין סת'רלנד (אבא של ניל) – אלכס מקווין
פרסים

הסדרה הייתה מועמדת פעמיים לפרס באפט"א בקטגוריה "קומדיית המצבים הטובה ביותר". ב-2010 זכתה התוכנית בפרס בחירת הקהל, וב-2011 זכתה הסדרה בפרס "קומדיית המצבים הטובה ביותר" בטקס פרסי הבריטיש קומדי.
סרט קולנוע

ב-17 באוגוסט 2011 יצא סרט קולנוע המבוסס על הסדרה, שהפך להצלחה מסחרית באנגליה ובשאר הממלכה המאוחדת.
באוגוסט 2014 יצא לאקרנים סרט ההמשך "קרועים 2".
הערות שוליים

↑  http://www.imdb.com/name/nm3020713/ הפרופיל של השחקן סימון בירד ב-IMDb
↑  http://www.imdb.com/name/nm3022504/ הפרופיל של השחקן ג'ו תומאס ב-IMDb
↑  http://www.imdb.com/name/nm3002919/ הפרופיל של השחקן בלייק האריסון ב-IMDb
↑  http://www.imdb.com/name/nm0118617/ הפרופיל של השחקן ג'יימס באקלי ב-IMDb
ערך זה הוא קצרמרבנושא טלוויזיה. אתם מוזמנים לתרום לוויקיפדיה ו.
קצת אחרת (אלבום של אבי מסיקה)

קצת אחרת הוא האלבום השלישי של המוזיקאי והזמר הישראלי אבי מסיקה, שיצא ב-6 בינואר 2006. האלבום כולל 13 שירים בהפקתו המוזיקלית של מסיקה. באלבום ישנם שיתופי פעולה עם אומנים מז'אנרים שונים, ביניהם: יהלי סובול, מושיק עפיה, רועי קאשי, רוי אדרי, בינת עמרם, שורטי, ג'ורג' טופוריה, זמרת האופרה אפרת רותם והסטנדאפיסטים מיקי גבע ושחר חסון.
רשימת הקטעים באלבום

| מס' | שם | מילים | לחן | משך |
| --- | --- | --- | --- | --- |
| 1. | אינטרו  | - | אבי מסיקה | 0:50 |
| 2. | דרך חדשה (מארח את ג'ורג')   | אבי מסיקה וג'ורג' טופוריה | אבי מסיקה | 3:38 |
| 3. | סימן שאת אוהבת (מארח את טומי צנחני)   | אבי מסיקה, טומי צנחני | אבי מסיקה, טומי צנחני | 3:49 |
| 4. | צועקים (מארח את שורטי)   | אבי מסיקה, ניסימוב הילה | אבי מסיקה | 3:41 |
| 5. | מסכות (מארח את אפרת רותם)   | אבי מסיקה | אבי מסיקה, ברנדס סילביו ננסי | 3:23 |
| 6. | שיחה אירוטית (מארח את שחר חסון)   | שחר חסון | - | 0:43 |
| 7. | קח אותי (מארח את עמרם בינת)   | אבי מסיקה | אבי מסיקה | 3:40 |
| 8. | עד השמיים (מארח את ג'ורג' ומושיק עפיה)   | אבי מסיקה, ג'ורג' | אבי מסיקה, ג'ורג' | 4:17 |
| 9. | כלב זקן (מארח את יהלי סובול)   | אבי מסיקה, יהלי סובול | אבי מסיקה, יהלי סובול | 4:02 |
| 10. | לזרום (מארח את רוי אדרי)   | אבי מסיקה, רוי אדרי | אבי מסיקה, רוי אדרי | 3:17 |
| 11. | איך (מארח את ג'ורג)   | אבי מסיקה, ג'ורג' | אבי מסיקה, ג'ורג' | 3:15 |
| 12. | רק את (מארח את רועי קאשי)   | אבי מסיקה, רועי קאשי | אבי מסיקה, רועי קאשי | 3:07 |
| 13. | מסעדה (מארח את שחר חסון)   | אבי מסיקה, שחר חסון | - | 0:23 |
| 14. | סימן שאת אוהבת (אנפלגד)   | אבי מסיקה, טומי צנחני | אבי מסיקה, טומי צנחני | 4:03 |
| משך כולל: | משך כולל: | משך כולל: | משך כולל: | 45:45 |
| רצועות בונוס> מס' | רצועות בונוס> שם | רצועות בונוס> מילים | רצועות בונוס> לחן | רצועות בונוס> משך | רצועות בונוס>  | רצועות בונוס>  | רצועות בונוס>  | רצועות בונוס>  | רצועות בונוס>  |
| --- | --- | --- | --- | --- | --- | --- | --- | --- | --- |
| 15. | לילה לבן (מארח את שחר חסון)   | שחר חסון | - | 0:43 |  |  |  |  |  |
| 16. | למי קוראים אני (מארח את מיקי גבע)   | מיקי גבע | רייכנטל דני, אבי מסיקה | 3:45 |  |  |  |  |  |
| משך כולל: | משך כולל: | משך כולל: | משך כולל: | 50:13 |  |  |  |  |  |
קלרה רוחאס

| --- | --- |

 לידה:  20 בדצמבר 1964 (בת 59) בוגוטה, קולומביה 
 מדינה:  קולומביה 
 השכלה:  אוניברסיטת דל רוסאריו 
 
קלרה רוחאס (בספרדית: Clara Rojas; נולדה ב-20 בדצמבר 1964, בוגוטה) היא קולומביאנית, מנהלת קמפיין הבחירות של אינגריד בטנקור, מועמדת לנשיאות קולומביה. שתיהן נחטפו ב-23 בפברואר 2002 על ידי אנשי הכוחות המזוינים המהפכניים של קולומביה, והוחזקו בשבי עד שחרורה של רוחאס ב-10 בינואר 2008 ושחרורה של בטנקור על ידי צבא קולומביה ב-2 ביולי 2008.
קלרה רוחאס נראתה ביחד עם בטנקור בקלטת וידאו ששחררו החוטפים באוגוסט 2003. על פי עדותו של חואן (ג'ון) פרנק פינצ'או, שוטר קולומביאני שברח משבי ה-FARC לאחר שהיה כלוא שמונה שנים, רוחאס ילדה בשבי בן, לאחד מסוהריה. הילד, עמנואל, נלקח ממנה מיד לאחר הלידה ונמסר לידי משפחה אומנת בבוגוטה.
במהלך הזמן שהייתה בשבי ניסתה להימלט יחד עם בטנקור, אולם ניסיון ההמלטות לא צלח מפני שהן לא יכלו לנווט בג'ונגל בחשכה ולבסוף נלכדו מחדש על ידי ה-FARC. כעונש על ניסיון הבריחה הן ננעלו בצריף ביחד עם נחשיים ארסיים.
בדצמבר 2007 חלה התפתחות דרמטית בפרשה כאשר סוכנות הידיעות הקובנית הודיעה בשם ארגון ה-FARC כי הוא מתכוון לשחרר שלושה בני ערובה: את קלרה רוחאס, את בנה עמנואל וחברת הקונגרס הקולומביאנית קונסואלו גונזלס שהוחזקו עמם בשבי. על פי ההודעה רוחאס, בנה וחבר הקונגרס אמורים להמסר לידיו של נשיא ונצואלה, הוגו צ'אווס. ב-10 בינואר 2008 שוחררה רוחאס יחד עם גונזלס והתאחדה עם בנה.